ᱥᱩᱵᱷᱚᱯᱚᱞᱼᱞᱚᱵᱚ

ᱥᱩᱵᱷᱚᱯᱚᱞᱼᱞᱚᱵᱚ (Odia: ଶୁଭପଲ୍ଲବ) ᱫᱚ ᱵᱩᱱᱤᱭᱟᱹᱫᱤᱭᱟᱹ  ᱥᱚᱝᱜᱽᱨᱟᱢ ᱠᱮᱥᱚᱨᱤ ᱥᱮᱱᱟᱯᱚᱛᱤ ᱛᱩᱞᱩᱡ ᱡᱟᱱᱩᱭᱣᱟᱨᱤ ᱒᱐᱑᱘ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱᱟ ᱢᱤᱫ ᱪᱟᱱᱫᱚᱠᱤᱭᱟᱹ ᱳᱰᱤᱭᱟ ᱮᱼ ᱯᱷᱟᱛᱟᱢ ᱠᱟᱱᱟ  ᱾ ᱮᱛᱚᱦᱚᱵ ᱵᱟᱨ ᱦᱟᱹᱴᱤᱧ ᱯᱩᱱ ᱪᱟᱸᱫᱚᱠᱤᱭᱟᱹ ᱱᱚᱱᱚᱯᱚᱞᱼᱞᱚᱵᱚ ᱧᱩᱛᱩᱢ ᱛᱮ ᱥᱚᱫᱚᱨ ᱞᱮᱱᱟ  ᱾ ᱡᱟᱱᱩᱣᱟᱹᱨᱤ ᱒᱐᱒᱐ ᱠᱷᱚᱱ ᱫᱚ ᱪᱟᱸᱫᱚ ᱯᱤᱪᱦᱤ ᱯᱟᱨᱥᱟᱞᱚᱜ ᱠᱟᱱᱟ ᱾ᱮᱯᱨᱤᱞ ᱒᱐᱑᱙ ᱨᱮ ᱳᱰᱤᱭᱟ ᱯᱳᱨᱴᱟᱞ ᱨᱮ ᱯᱳᱨᱴᱟᱞ ᱩᱪᱷᱟᱹᱱ ᱮᱱᱟ ᱾ ᱚᱱᱟ ᱛᱟᱭᱯᱚᱢ ᱤᱸᱜᱞᱤᱥ, ᱦᱤᱱᱫᱤ, ᱛᱮᱞᱮᱜᱩ, ᱵᱮᱸᱜᱚᱞᱤ, ᱯᱩᱱᱡᱟᱵᱤ ᱟᱨ ᱥᱟᱸᱥᱠᱨᱤᱛ ᱯᱚᱨᱴᱟᱞ ᱦᱚᱸ ᱥᱚᱫᱚᱨ ᱤᱫᱤᱭᱮᱱᱟ ᱾

 ᱱᱟᱜᱟᱢ 
᱒᱐ ᱰᱤᱥᱮᱢᱵᱚᱨ ᱒᱐᱑᱗ ᱦᱤᱞᱚᱜ ᱥᱚᱝᱜᱽᱨᱟᱢ ᱠᱮᱥᱚᱨᱤ ᱥᱮᱱᱟᱯᱚᱛᱤ ᱢᱤᱫ ᱳᱰᱤᱭᱟ ᱤᱼᱢᱮᱜᱟᱡᱤᱱ ᱮᱛᱚᱦᱚᱵ ᱞᱟᱹᱜᱤᱫ ᱞᱟᱹᱭ ᱥᱚᱫᱚᱨ ᱠᱮᱫᱟᱭ, ᱡᱟᱦᱟ ᱫᱚ ᱱᱚᱵᱚᱯᱚᱞᱼᱞᱚᱵᱚ ᱢᱮᱱᱛᱮᱫ ᱮ ᱧᱩᱛᱩᱢ ᱞᱮᱫᱟᱭ ᱾ ᱚᱱᱟ ᱛᱟᱭᱚᱢ ᱟᱡ ᱥᱟᱶ ᱛᱟᱯᱚᱥ ᱨᱚᱱᱡᱚᱱ ᱥᱟᱯᱲᱮᱫ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱾᱑ ᱡᱟᱱᱩᱣᱟᱨᱤ ᱒᱐᱑᱘ ᱨᱮ ᱱᱚᱣᱟ ᱨᱮᱱᱟᱜ ᱯᱩᱭᱞᱩ ᱦᱟᱹᱴᱤᱧ ᱥᱚᱫᱚᱨ ᱮᱱᱟ ᱾ ᱯᱩᱭᱞᱩ ᱦᱟᱹᱴᱤᱧ ᱛᱟᱭᱚᱢ ᱟᱠᱚ ᱚᱰᱤᱭᱳ ᱢᱮᱜᱟᱡᱤᱱ ᱞᱟᱹᱜᱤᱫ ᱠᱚ ᱠᱩᱨᱩᱢᱩᱴᱩ ᱠᱮᱫᱼᱟ ᱟᱨ ᱭᱩᱴᱭᱩᱵᱽ ᱞᱟᱜᱤᱫ ᱚᱱᱚᱞ ᱠᱚ ᱨᱮᱠᱚᱨᱰᱤᱝ ᱠᱚ ᱮᱛᱚᱦᱚᱵ ᱤᱫᱤ ᱠᱮᱫᱼᱟ ᱾

ᱚᱱᱟ ᱛᱟᱭᱚᱢ ᱥᱚᱢᱵᱤᱛ ᱫᱟᱥ ᱜᱽᱨᱟᱯᱷᱤᱠ ᱥᱟᱡᱟᱣᱤᱡ ᱞᱮᱠᱛᱮ ᱟᱠᱚᱥᱟᱶ ᱮ ᱥᱮᱞᱮᱫ ᱮᱱᱟ ᱾ ᱒᱑ ᱯᱷᱮᱵᱨᱩᱣᱟᱨᱤ ᱒᱐᱑᱘ ᱦᱤᱞᱚᱜ ᱭᱩ ᱴᱭᱩᱵᱽ ᱨᱮ ᱱᱚᱣᱟ ᱨᱮᱱᱟᱜ ᱛᱷᱤᱢ ᱥᱮᱨᱮᱧ ᱥᱚᱫᱚᱨ ᱞᱮᱱᱟ ᱱᱚᱣᱟ ᱥᱮᱨᱮᱧ ᱢᱟᱱᱚᱥ ᱨᱚᱱᱡᱚᱱ ᱫᱟᱥ ᱮ ᱥᱮᱨᱮᱧ ᱟᱨ ᱨᱟᱦᱟᱭ ᱮᱢ ᱞᱮᱫᱼᱟ ᱟᱨ ᱥᱟᱥᱣᱚᱛ ᱥᱶᱟᱭ ᱮ ᱚᱞ ᱞᱮᱫᱼᱟ ᱾ ᱮᱯᱨᱤᱞ ᱒᱐᱑᱘ ᱨᱮ ᱫᱚᱥᱟᱨ ᱦᱟᱹᱴᱤᱧ ᱯᱟᱨᱥᱟᱞ ᱮᱱ ᱛᱟᱭᱚᱢ ᱯᱷᱟᱛᱟᱢ ᱨᱮᱱᱟᱜ ᱧᱩᱛᱩᱢ ᱥᱩᱵᱷᱚᱯᱚᱞᱼᱞᱚᱵᱚ ᱛᱮ ᱵᱚᱫᱚᱞ ᱮᱱᱟ  ᱾ᱡᱟᱱᱩᱣᱟᱨᱩ ᱒᱐᱒᱐ ᱠᱷᱚᱱ ᱯᱩᱱ ᱪᱟᱸᱫᱚ ᱠᱷᱚᱱ ᱪᱟᱸᱫᱚᱠᱤᱭᱟᱹ ᱯᱟᱨᱥᱟᱞᱚᱜ ᱠᱟᱱᱟ ᱾

 ᱣᱮᱵᱽ ᱯᱳᱨᱴᱟᱞ 
᱑ ᱮᱯᱨᱤᱞ ᱒᱐᱑᱙ ᱩᱛᱠᱚᱲ ᱫᱤᱵᱚᱥ,ᱦᱤᱞᱚᱜ ᱱᱚᱣᱟ ᱯᱷᱟᱛᱟᱢ ᱨᱮᱱᱟᱜ ᱳᱰᱤᱭᱟ ᱣᱮᱵᱽ ᱯᱳᱨᱴᱟᱞ shubhapallaba.in ᱰᱳᱢᱮᱱ ᱛᱮ ᱞᱚᱱᱪ ᱞᱮᱱᱟ ᱟᱨ ᱚᱱᱚᱞ ᱠᱚᱦᱚᱸ ᱞᱮᱛᱟᱲ ᱜᱮ ᱯᱟᱨᱥᱟᱞ ᱮᱱᱟ ᱾ᱡᱩᱱ ᱒᱐᱑᱙ ᱨᱮ ᱱᱚᱣᱟ ᱨᱮᱱᱟᱜ ᱤᱝᱞᱤᱥ ᱯᱳᱨᱴᱟᱞ  www.shubhapallaba.com ᱰᱳᱢᱮᱱ ᱨᱮ ᱥᱚᱫᱚᱨ ᱮᱱᱟ ᱚᱱᱟ ᱛᱟᱭᱚᱢ ᱥᱩᱵᱷᱚᱯᱚᱞᱼᱞᱚᱵᱚ ᱜᱟᱫᱮᱞ ᱛᱩᱞᱩᱡ ᱦᱤᱱᱫᱤ, ᱥᱟᱱᱥᱠᱨᱤᱛ, ᱵᱮᱸᱜᱚᱞᱤ, ᱛᱮᱞᱩᱜᱩ ᱟᱨ ᱯᱚᱱᱡᱟᱵᱤ ᱯᱟᱹᱨᱥᱤ ᱛᱮ ᱤᱼᱯᱷᱟᱛᱟᱢ ᱩᱪᱷᱟᱹᱱ ᱥᱚᱫᱚᱨ ᱮᱱᱟ  ᱾

 ᱥᱩᱵᱷᱚᱯᱚᱞᱼᱞᱚᱵᱚ ᱥᱴᱳᱨ 
ᱥᱟᱶᱦᱮᱫ ᱠᱟᱹᱢᱤᱦᱚᱨᱟ ᱠᱟᱹᱣᱰᱤ ᱞᱮᱠᱟᱛᱮ ᱥᱚᱦᱚᱫ ᱮᱢ ᱞᱟᱹᱜᱤᱫ ᱒᱐᱒᱐ ᱥᱟᱞ ᱨᱮ ᱥᱩᱵᱷᱚᱯᱚᱞᱼᱞᱚᱵᱚ ᱜᱩᱴ  ᱟᱡᱟᱜ ᱤᱼᱠᱚᱢᱚᱨᱥ ᱣᱮᱵᱥᱟᱭᱤᱴ ᱥᱩᱵᱷᱚᱯᱚᱞᱼᱞᱚᱵᱚ ᱥᱴᱳᱨ ᱮ ᱞᱚᱸᱪ ᱠᱮᱫᱼᱟ᱾ ᱳᱰᱤᱥᱟ ᱨᱮ ᱵᱮᱱᱟᱣ ᱠᱟᱱ ᱥᱟᱢᱟᱱᱠᱚ ᱚᱱᱟ ᱥᱟᱶ ᱥᱤᱧᱚᱛ ᱨᱤᱱ ᱚᱱᱚᱞᱤᱭᱟᱹ ᱠᱚᱧᱟᱜ ᱯᱚᱛᱚᱵ ᱠᱚ ᱥᱟᱱᱟᱢ ᱫᱤᱥᱚᱢ ᱦᱚᱲ ᱴᱷᱮᱫ ᱥᱮᱴᱮᱨ ᱜᱮ  ᱱᱚᱣᱟ ᱥᱴᱳᱨ ᱨᱮᱱᱟᱜ ᱡᱚᱥ ᱫᱚ  ᱾

 ᱯᱟᱨᱥᱟᱞ 
᱒᱐᱑᱙ ᱨᱮ ᱥᱩᱵᱷᱚᱯᱚᱞᱼᱞᱚᱵᱚ ᱤᱼᱯᱚᱛᱚᱵ ᱯᱟᱨᱥᱟᱞ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱟᱭ ᱾ ᱱᱚᱣᱟ ᱫᱚᱲᱼᱟ ᱯᱩᱭᱞᱩ ᱯᱚᱛᱚᱵ ᱫᱩᱨᱜᱟ ᱯᱩᱡᱟ  ᱥᱚᱝᱜᱽᱨᱟᱢ ᱠᱮᱥᱚᱨᱤ ᱥᱮᱱᱟᱯᱚᱛᱤ ᱟᱨ ᱟᱡ ᱵᱟᱵᱟ ᱚᱵᱷᱤᱢᱚᱱᱭᱩ ᱥᱮᱱᱟᱯᱚᱛᱤ ᱦᱟᱜ ᱯᱟᱨᱥᱟᱞ ᱞᱮᱱᱟ ᱾ᱱᱚᱣᱟ ᱤᱯᱚᱛᱚᱵ ᱟᱢᱟᱡᱚᱱ ᱠᱤᱱᱰᱽᱞᱤ ᱨᱮ ᱧᱟᱢᱚᱜ ᱠᱟᱱᱟ . ᱚᱱᱟ ᱛᱟᱭᱚᱢ ᱟᱹᱰᱤᱜᱟᱱ ᱯᱚᱴᱚᱵ ᱢᱟᱜᱴᱮᱨ ᱥᱟᱶ ᱥᱩᱵᱷᱚᱯᱚᱞᱼᱞᱚᱵᱚ ᱥᱴᱚᱨ ᱨᱮ ᱧᱟᱢᱚᱜ ᱠᱟᱱᱟ ᱾ᱥᱩᱵᱷᱚᱯᱚᱞᱼᱞᱚᱵᱚ ᱯᱮᱯᱚᱨ ᱵᱮᱠ ᱠᱟᱹᱢᱤᱦᱚᱨᱟ  ᱦᱚᱸᱭ ᱥᱟᱯᱲᱟᱣ ᱠᱟᱱᱟ ᱟᱨ ᱟᱡᱟᱜ ᱯᱩᱭᱞᱩ ᱯᱚᱴᱚᱵ ᱒᱐᱒᱑ ᱨᱮ ᱯᱟᱨᱥᱟᱞ ᱞᱟᱹᱜᱤᱫᱼᱮ ᱾

 ᱥᱩᱵᱷᱳᱫᱚᱭᱚ 
ᱥᱩᱵᱷᱚᱯᱚᱞᱼᱞᱚᱵᱚ  ᱥᱩᱵᱷᱚᱯᱚᱞᱼᱞᱚᱵᱚ ᱧᱩᱛᱩᱢ ᱛᱮ ᱟᱨ ᱢᱤᱫ ᱯᱷᱟᱛᱟ, ᱒᱐᱒᱐ ᱫᱩᱨᱜᱟ ᱯᱩᱡᱟ ᱨᱮ ᱯᱟᱨᱥᱟᱞ ᱞᱮᱫᱟᱭ ᱾ᱵᱩᱱᱤᱭᱟᱹᱫᱤᱭᱟᱹ ᱥᱚᱝᱜᱽᱨᱟᱢ ᱱᱚᱣᱟ ᱨᱤᱱᱤᱡ ᱥᱟᱯᱲᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟᱭ   ᱱᱚᱣᱟ ᱯᱷᱟᱛᱟᱢ ᱳᱰᱤᱭᱟ ᱥᱚᱝᱠᱨᱟᱱᱛᱤ ᱪᱟᱸᱫᱚ ᱨᱮ ᱯᱟᱨᱥᱟᱞ ᱞᱮᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ